नई दिल्ली| दिल्ली क
रेपुटेशन आजमाकर आप 1 लाख से ज्यादा वोटों से हारे थे? : जेठमलानी
जेटली बोले- केजरीवाल भी तो बनारस से 3.5 लाख वोटों से हार गए थे
नई दिल्ली| दिल्ली के सीएम अरविंद केजरीवाल के खिलाफ दायर 10 करोड़ रुपए के मानहानि केस में मंगलवार को लगातार दूसरे दिन केंद्रीय वित्त मंत्री अरुण जेटली का क्रॉस एग्जामिनेशन हुआ। केजरीवाल के वकील राम जेठमलानी ने जेटली से कहा कि लोकतंत्र में पहली बार रेपुटेशन आजमाते हुए अमृतसर में आप एक लाख से ज्यादा वोटों से हारे थे। इस पर जेटली ने कहा कि केजरीवाल भी तो बनारस से साढ़े तीन लाख वोटों से हारे थे। दिल्ली हाईकोर्ट के ज्वाइंट रजिस्ट्रार अमित कुमार के कमरे में हुई इस बहस की। पढ़िए कोर्ट रूम की लाइव रिपोर्ट...
जेठमलानी: आप अमृतसर चुनाव की बात कर रहे हैं? क्या यह सही है कि पहली बार आप गुजरात के अलावा कहीं और से लड़ना चाहते थे?
जेटली के वकीलों ने इसका विरोध किया।
जेटली: हां
जेठमलानी: आप अमृतसर से लड़ रहे थे, तब गुजरात से राज्यसभा सदस्य थे?
जेटली: हां
जेठमलानी: क्या यह आपका पहला लोकसभा चुनाव था?
जेटली: हां, मैं पहली बार लड़ा था।
जेठमलानी: तो आप पहली बार लोकतंत्र में अपनी रेपुटेशन आजमा रहे थे?
जेटली: चुनाव में कई फैक्टर होते हैं। सिर्फ प्रत्याशी की रेपुटेशन का सवाल नहीं होता। केजरीवाल भी 2014 लोकसभा चुनाव में वाराणसी से 3.5 लाख वोटों से हारे थे।
जेठमलानी: मेरी सलाह है कि जो पूछा जाए, वही जवाब दें। क्या आप एक लाख से ज्यादा वोटों से हारे थे?
जेटली: हां, यह सही है। तब मेरे राज्यसभा कार्यकाल में 4 साल बचे थे।
जेठमलानी: क्या वजह है कि बेदी ने आपके खिलाफ प्रधानमंत्री को शिकायत दी?
जेटली: वह मेरे खिलाफ चुनाव हार गए थे। उसके बाद अध्यक्ष के तौर पर मैंने उन्हें तीन साल के लिए दिल्ली टीम का चीफ कोच बनाया। कार्यकाल पूरा होने के बावजूद प्रतिष्ठित क्रिकेटर होने के नाते मैं नरमी दिखाता रहा।
जेठमलानी: क्या पीएम ने आपको बेदी की चिट्ठी दिखाई थी? क्या इसे पढ़कर बता सकते हैं कि इसमें क्या गलत लिखा है?
जेटली: मैं इस चिट्ठी में लिखी बातों से इनकार करता हूं। मैंने वित्त मंत्री या सांसद रहते कभी भी मंत्रालय या विभाग का सहारा नहीं लिया। मैंने कंपनी अफेयर्स का मंत्रालय संभाला लेकिन कभी डीडीसीए संबंधी कोई फाइल मेरे सामने नहीं आई। न ही मैंने इससे जुड़ा कोई सवाल पूछा। हितों के टकराव का कोई सवाल ही पैदा नहीं होता।
जेठमलानी: क्या पीएम को आपके इरादे पता थे?
जेटली: यह चिट्ठी जनवरी 2014 की है, जबकि मैंने कानूनी कार्रवाई दिसंबर 2015 में की। मैं 2014 में सूचना प्रसारण विभाग का प्रभारी बना। मई 2014 में मैं प्रभारी नहीं था। अब मैं वित्त और कॉर्पोरेट मामलों के मंत्रालय का प्रभारी हूं।
जेठमलानी: आपको पीएम ने वित्त मंत्र बनाए रखा, क्योंकि आपने भरोसा दिया था कि इन आरोपों पर आप न्यायिक कारवाई करेंगे?
जेटली: मैं यह बात नकारता हूं।
जेठमलानी: क्या आप पत्रकार मधु किश्वर को जानते हैं?
जेटली: मैं उन्हें जानता हूं। मुझे नहीं लगता कि वह पत्रकार हैं।
जेठमलानी: उन्होंने क्या टिप्पणी की थी?
जेटली: उन्होंने दिसम्बर, 2015 में ट्विटर पर झूठी टिप्पणी की थी कि मेरी प|ी और बेटी फर्जी कंपनियों से जुड़ी हैं। यह झूठ है।
जेठमलानी: उनके ट्वीट को केजरीवाल ने सिर्फ रीट्वीट किया था।
जेटली: केजरीवाल ने गंभीर और दुर्भावनापूर्ण झूठ बोला। यह काफी निचले दर्जे का काम था।
जेठमलानी: पर आपने किश्वर को कोर्ट में लाने की जरूरत नहीं समझी?
जेटली: सार्वजनिक जीवन में रहने वालों के खिलाफ सोशल मीडिया पर कई गैरजिम्मेदाराना बयान आते हैं। लेकिन जब कोई सीएम ऐसे बयान अपनाता है तो यह गंभीर अपराध होता है। क्योंकि फिर यह बयान सही माने जाते हैं। बार-बार झूठे आरोप लगाए जाने के बाद मैं कानूनी कार्रवाई को मजबूर हो गया।
bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva